25 тысяч чалавек адгукнуліся на заклік шэрагу грамадскіх экалагічных арганізацый і кандыдатаў ад левых партый, якія выступілі за прыпыненне эксплуатацыі французскіх АЭС. Францыя, нагадаем, з’яўляецца краінай, якая найбольш залежыць ад мірнага атаму. Атамныя станцыі даюць амаль 70 працэнтаў усёй электраэнергіі. Не дзіўна, што доўгі час за адмову ад АЭС выступалі толькі радыкальныя экалагічныя групоўкі. Нават Зялёныя былі вельмі асцярожныя ў сваіх патрабаваннях. Аднак падзеі на Фукусіме паступова змянілі баланс сіл.